FF-HiOA



**Årsberetning**

**01.01.16-31.12.16**

Årsberetning for Forskerforbundet ved Høgskolen i Oslo og Akershus for perioden 01.01.16-31.12.16

***Medlemstall***

Per 31.12.16 hadde FF-HiOA 787 medlemmer. Medlemstallet har i perioden gått variert noe, men vi arbeider målrettet med å øke antallet medlemmer. Totalt har vårt medlemstall økt med 49 i perioden.

***Tillitvalgtressurs***

FF-HiOA hadde i perioden 01.01.16 - 31.12.16 en sentral tillitvalgtressurs på 201 %. Ressursen var fordelt med 100 % til hovedtillitsvalgt, 50 % til leder og 51 % til varahovedtillitsvalgt/nestleder.

***Styrets sammensetning***

*Hovedtillitsvalgt:*

Morten G. Kielland (til 31.07.2016)

Erik Dahlgren (fra 01.08.2016)

*Leder:*

Eldbjørg Schön

*Varahovedtillitsvalgt/nestleder:*

Anne Drag Tidemand-Fossum (til 31.07.2016)

Arve Angen (fra 01.08.2016)

*Klubbtillitsvalgte/klubbleder/styremedlemmer:*

Inger-Lise Neslein (Helsevitenskapelig fakultet)

Hilde Sylliaas (Helsevitenskapelig fakultet)

Kari Bratland (Fakultet for lærerutdanning og internasjonale studier)

Else Marie Johansen (Fakultet for lærerutdanning og internasjonale studier) (til 31.07.2016)

Anne Catrine Wolden (Fakultet for lærerutdanning og internasjonale studier) (fra 01.08.2016)

Erik Døving (Samfunnsvitenskapelig fakultet) (til 31.07.2016)

Bennedichte C. R. Olsen (fra 01.08.2016)

Kirsten Klæbo (Fakultet for teknologi, kunst og design)

Mira Aaboen Sletten (Senter for velferds- og arbeidslivsforskning)

Arve Angen (Fellesadministrasjonen) (til 31.07.2016)

Gyrid Vikøren (Fellesadministrasjonen) (fra 01.08.2016)

*Valgkomité:*

Marianne Montgomery

Tete Kobla Agbota

Svein Fredrik Hjelmås

***Styremedlemmers ansvarsområde***

*Hjemmeside:*

Anne Drag Tidemand-Fossum og Arve Angen

*Vedlikehold av sentral epostliste og andre sekretariatsfunksjoner*

Arve Angen

*Lønnsforhandlinger:*

Hovedtillitsvalgt og leder

*OU-/arrangementskomité:*

Hilde Sylliaas

Inger-Lise Neslein

Eldbjørg Schön

*Medlemsverving:*

Arve Angen

I tillegg har tillitsvalgte på fakultetene og SVA vervingsansvar for sine respektive områder.

***Ansattrepresentanter fra FF-HiOA*** *(gjelder per september 2016)*

*Ansettelsesutvalg for UV- og forskerstillinger: Ansettelsesråd for TA-stillinger:*

*HF*

Fast: Inger-Lise Neslein Fast: Ann-Magritt Hortmann

Vara: Hilde Sylliaas

*LUI*

Fast: Mette Vaagan Slåtten Fast:

Vara: Marit Storhaug,

Eldbjørg Schön og Anne Cat. Wolden

*SAM*

Fast: Carsten Ohlmann Fast: Bjørg Halvorsen

Vara: Birgitte Kjos Fonn

Helga Johannesdottir

*TKD*

Fast: Kirsten Klæbo Fast:

Vara: Ragnhild Augustson

*SVA*

Ida Drange (AFI) Lars Roar Frøyland(NOVA)

Kari Stefansen (NOVA) Ida Drange (AFI)  
Marit Ekne Ruud (NIBR) Jan Tore Berghei (NIBR)  
Randi Lavik (SIFO) Grethe Strand Pedersen (SIFO)

*Fellesadministrasjonen*

Fast: Marit Greek Fast: Betty Jacobsen (*Ansettelsesråd for*

Vara:  *administrative lederstillinger og TA-stillinger*)

A*nsettelsesutvalg for* *professorer og dosenter*

Fast: Erik Døving

***Møtevirksomhet***

***Styremøter i FF-HiOA***

Lokallagsstyret har i 2016 hatt 13 styremøter. Styremøtet i juni var del av et styreseminar på Veierland 15.-16. juni. Styremøtet den 22.august var et heldagsmøte.

Styremøtene legges i forkant av IDF-møtene, slik at vi kan gå gjennom sakene til IDF. Mange av sakene som har vært opp i styremøtene, er derfor de samme sakene som på IDF-møtene. Saker som ellers har vært viktige og mye diskutert på styremøtene er:

* Ressurs til tillitsvalgte. Flere av våre tillitsvalgte på fakultetene opplever at de får mindre til fagforeningsarbeid. Dette gjør jobben deres vanskeligere, og det blir verre å rekruttere folk til tillitsvalgtarbeid.
* Medbestemmelsen er under press. Vi har blant annet hatt en overgang fra fakultetsstyre til fakultetsråd. Vi har fått nye Tjenesteråd, hvor fagforeningene ikke er representert.
* Søknadsutarbeidelse for OU-prosjekter
* Organisering av seminarer, kurs og medlemsmøter
* Rekruttering av kvalifiserte og villige kandidater til råd og utvalg.
* Kartlegging av utbredelse og utarbeidelse av handlingsplan mot vold og trusler i undervisningssammenhenger. Vold og trusler eksisterer også på HiOA, men vi vet lite om omfanget. Vi ønsker også et sterkere fokus på dette problemet, og en handlingsplan for hva man skal gjøre ved for eksempel akutt vold/trusler i klasserommet.

I tillegg har de enkelte styrene på fakultetene, i fellesadministrasjonen og på SVA, avholdt styremøter og medlemsmøter hvor lokale saker er behandlet.

***Medlemsmøter (uten OU-støtte)***

|  |  |  |  |
| --- | --- | --- | --- |
| *Dato* | *Målgruppe* | *Tema* | *Sted* |
| 22.09.16 | Alle medlemmer | Lokale forhandlinger | HiOA/Pilestredet |
| 17.-18.10.16 | Alle FFTA-medlemmer | Fra FALUH til FAP til FFTA, Fremtidens administrasjon, Fremtidens arbeidsmarked, Digitalisering | Hotel Bristol\* |

***Seminar/medlemsmøter med støtte fra OU-midler***

|  |  |  |  |
| --- | --- | --- | --- |
| *Dato* | *Type* | *Tema* | *Sted* |
| 29.02-02.03 | Medlemsseminar | Konflikthåndtering og pensjon | DFDS - København |
| 26.-29.04 | Styreseminar | Aktuelt lovverk, medbestemmelse, forhandlingsteknikk, besøk av lokal fagforening | Svalbard |
| 29.05-02.06 | Seminar for styret + råd og utvalg | Pensjon, medlemsrekruttering, fusjon NIBR og SIFO, FFs arbeidsprogram, midlertidighet, lokale forhandlinger -16, FF-HiOAs lønnspolitikk | Sorrento, Italia |
| 12.-14.09 | Medlemsseminar | Pensjon, omstillingsprosesser og stressmestring | Colorline - Kiel |
| 29.09 | Medlemsmøte | Årets lønnsforhandlinger,  konflikthåndtering og juletapas | HiOA - Kjeller |
| 05.-09.12 | Seminar for klubbstyrer og styret | Fusjon, FOU og FF-HiOAs arbeidsprogram | Warszawa |

***Informasjons-, drøftings- og forhandlingsmøter (IDF-møter)***

IDF-møter holdes i forkant av møter i høgskolestyret. I tillegg kommer ekstra IDF-møter ved behov. Det har i perioden vært avholdt 10 IDF-møter på institusjonsnivå. Hovedtillitsvalgt og leder (bisitter) representerer FF på møtene. Lokallagets styremøter holdes i forkant av IDF-møtene, slik at alle sakene blir gjennomgått i et samlet lokallagsstyre før hovedtillitsvalgt og bisitter møter i IDF.

***Aktuelle saker som FF-HiOA har arbeidet med i forbindelse med sentrale IDF–møter i 2016***

Det har vært mange aktuelle saker som FF-HiOA har arbeidet med før de sentrale IDF – møtene. I denne rapporten velger vi å nevne de viktigste:

* HiOAs lokalisering av fremtidige campus på Romerike. Saken har vært oppe som orienteringssak. Det ser ut til campus kan bli flyttet til Lillestrøm. Hva innholdet på Campus Lillestrøm vil bli er ikke avgjort, og dette vil bli en viktig sak i 2017.
* Administrasjon for fremtiden har vært et fast punkt på IDF-møtene. Konsulentfirmaet Rambøl har avlagt første rapport, for tre av enhetene i fellesadministrasjonen hvor følgende foreslås: Det bør ikke opprettes nye stillinger i fellesadministrasjonen, det skal kuttes ned på antall prosjekter, og ved avgang skal ansettelsen stillingen sees i sammenheng med behovet i hele administrasjonen, og ikke bare den berørte enheten.
* Rektors deltagelse på IDF-møtene. I begynnelsen prioriterte ikke rektor deltakelse på disse møtene, men dette er nå endret etter at organisasjonene påpekte viktigheten av hans tilstedeværelse.
* FF- HiOA orienteres jevnlig om arbeidet med universitetssøknaden, og vi støtter arbeidet for å bli universitet. Kunnskapsdepartementet har stadig innført nye krav for å bli universitet, noe som har vanskeligjort søknadsarbeidet.
* FF- HiOA ser positivt på at det fortsatt forhandles om velferdsmidler, og at søknader om velferdstiltak blir prioritert.
* IA- avtalen er blitt fornyet, noe vi mener har vært et positivt tiltak for våre medlemmer.
* HiOAs økonomiske situasjon diskuteres i IDF hvert kvartal. En sak her var vurdering av avsetninger – konsolidering**,** hvor rektorønsket at styret ved HiOA skulle omdisponere midlene. FF-HiOA mener at pengene burde forbli på fakultet, hvor kjernevirksomheten foregår.
* Omdømmeundersøkelsen. HiOAs omdømme er forbedret, men fremdeles er de som er mest kritiske til HiOAs omdømme de som arbeider på de ulike enhetene.
* Etablering av nye studier/enheter. FF–HiOA har vært med å drøftet etablering av nye studier, og vi er positive til opprettelse av nye studier så lenge det ikke går på bekostning av de etablerte studiene som fungerer godt. Nye enheter som er behandlet er School of management, Kompetansesenter for arbeidsinkludering, og ny seksjon for innkjøp i avd. ØK.
* Lokale forhandlinger. I IDF ble prosessen avklart mht. styrets delegasjon av fullmakt til HR for å gjennomføre årets forhandlinger. Formøtetidspunktet ble bestemt.
* Medarbeiderundersøkelsen. FF-HiOA ble orientert om at Stamina skulle gjennomføre medarbeiderundersøkelsen i 2016, og at HR ønsket at undersøkelsen skulle være mest mulig lik undersøkelsen i 2014, for å kunne sammenligne data. I evalueringen påpekte FF-HiOA at undersøkelsen burde ha inkludert spørsmål relatert til mobbing og trakassering, samt enkelte fritekstfelt for utdypende kommentarer.
* Office 360 – ny epost løsning. FF– HiOA ble orientert, og det foregår nå en pilot. Brukerne av Outlook vil ikke merke særlige endringer, og det vil bli bedre muligheter for skylagring og flere bruksområder med Office 360.
* Studentombud, har vært en prøveordning på HiOA. FF–HiOA gikk inn for at dette skulle bli en fast ordning, noe det ble.
* Oppgradering av P 52. FF-HiOA har blitt orientert om utbyggingen av 1. etasje i P52. Vi ser positivt på at LUI i 2017 flyttes til P42, og at de der får et bedre fysisk arbeidsmiljø.

**Saker vi har fått til orientering er:**

Interne opprykk, livsfasepolitikk – gruppe nedsatt, nytt finansieringssystem fra KD, Strategi 2024, implementering av TDI modellen, nytt styre i Khrono, økning av styrehonorarer på HiOA og Nettarbeidsplass for tilsatte.

Arbeidet i IDF er krevende og samarbeidet etter hovedavtalen kan være utfordrende. Våren 2016 meldte YS inn en sak (Som FF- HiOA stilte seg bak), hvor følgende innsigelser kom frem:

* Saker annonseres for sent, og vi kommer for sent inn i prosessen
* Materiale sendes for sent ut
* Arbeidsgiver lytter ikke til tjenestemannsorganisasjonene
* Organisasjonenes meninger synliggjøres ikke i saksdokumentene
* Organisasjonenes meninger ettersendes styre i etterkant
* Saker blir ikke drøftet

Dette blir stadig påpekt fra tjenestemannsrepresentantene, og det skjer en forbedring en liten stund, men vi må stadig gjøre påminnelser.

***Aktuelle saker som klubbstyrene har arbeidet med i 2016***

Sakene varierer på de forskjellige enheter/fakultet. Under følger en oppsummering av – saker som har opptatt våre klubbstyrer i foregående år.

Helsevitenskapelig fakultet: Det er personalsaker som stort sett oppstår som resultat av mangelfull informasjon om prosesser som igangsettes, samt innsikt i, og kunnskap om, utøvelsen av HTAs bestemmelser hos både ledere og ansatte. Lokale lønnsforhandlinger.

Samfunnsvitenskapelig fakultet: Saker knyttet til arbeidsplaner, overtid, fordeling av arbeidsoppgaver, samt mulighet for å arbeide med eget kompetanseopprykk. I tillegg har det vært saker knyttet til litt «knirk her og der».

Fakultetet er så bredt sammensatt at det for klubbleder er vanskelig å ha en tilfredsstillende oversikt. Det har derfor denne våren vært gjennomført tre lyttemøter. Lokale lønnsforhandlinger.

Senter for velferds- og arbeidslivsforskning (SVA): Viktige saker i perioden har vært etablering av nytt styre, samt organer for medbestemmelse (IDF og MBU) på SVA etter innlemming av NIBR og SIFO. Videre har FF-SVA deltatt i prosesser på SVA-nivå for å etablere faglige og administrative synergier på tvers av de fire instituttene (FF-SVA har blant annet deltatt på møter i partssammensatte grupper om administrative synergier), etablere en ordning for ‘kompetansesalg’ fra SVA til fakultetene, diskusjon rundt bruk av RBO-midler og forberedelse til lokale lønnsforhandlinger.

Fellesadministrasjonen (FA): Diverse drøftings- og forhandlingsmøter med Avdeling for HR om oppretting av ny seksjon, stillinger, omorganisering, søknader om støtte m.m. Lokale lønnsforhandlinger.

Fakultet TKD: Arbeid med å finne en ny form på IDF-møtene i forbindelse med ansettelse av nye ledere. Omorganisering av fakultetet - Skal det fortsatt være samme antall og inndeling av instituttene? Endring av fakultetsnavnet? ESTs plass ved fakultetet. Det er sterk fokus på å støtte FoU-arbeid på alle instituttene. Det er, og har vært, en del arbeid med personalsaker. Lokale lønnsforhandlinger.

***Deltakelse på møter/konferanser/kurs/seminar arrangert av FF sentralt***

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 10.-11.02.16 | Tariffkonferanse 2016 | Tariffoppgjøret, staten som arbeidsgiver, lønn for akademikere, økonomiske utsikter, tjenestepensjon | Quality Hotel Leangkollen | Morten G. Kielland  Eldbjørg Schön |
| 12.-13.01.16 | Fusjonsseminar | Omstillinger, SAKS-midler, Ny virksomhet – ny lønnspolitikk? | Radisson Blu Airport Hotel, Gardermoen | Morten G. Kielland |
| 05.-06.04.16 | Landsrådet | Aktuelle utfordringer, Felles språk og kultur i FF, New Public Management og faglig selvstendighet | Hotel Radisson Blu Plaza (Sonja Henies plass) | Morten G. Kielland  Eldbjørg Schön  Arve Angen  Kari Bratland  Kirsten Klæbo |
| 30.08.16 | Forberedelse til lokale forhandlinger | Årets lokale forhandlinger HTA 2.5.1, Nytt lønnssystem – ny strategi | Radisson Blu Scandinavia (Holbergs plass) | Morten G. Kielland |
| 17.-18.10.16 | FFTAs jubileums-seminar | Fra FALUH til FAP til FFTA, Fremtidens administrasjon, Fremtidens arbeids-marked, Digitalisering | Hotel Bristol | Morten G. Kielland  Betty Jacobsen |
| 15.11.16 | Forsknings-politisk seminar | Hvem eier forsk-ningen? Åpen tilgang, Forskning, næringsliv og politikk | Hotel Bristol | Morten G. Kielland |
| 22.06.16 | Ny hovedtariff-avtale i staten | Årets oppgjør, Endringer i Hovedtariffavtalen, Evaluering av konfliktberedskap | Radisson Blu Airport Hotel, Gardermoen | Morten G. Kielland  Eldbjørg Schön  Erik Dahlgren |
| 08-10.06.16 | Kurs FF | Grunnopplæring FF | Losby Gods | Erik Dahlgren |
| 15-16.09.16 | Kurs FF | Forhandlingsteknikk | Losby Gods | Erik Dahlgren  Gyrid Vikøren |
| 20-21.10.16 | Kurs FF | Konflikthåndtering | Losby Gods | Erik Dahlgren |
| 01-02.12.16 | Kurs FF | Forskningsetikk og opphavsrett | Sem Gjestegård | Erik Dahlgren |

Tillitsvalgte og potensielle tillitsvalgte deltar kontinuerlig på FFs grunnopplæring for tillitsvalgte dersom de ikke har denne fra før. Disse kursene er ikke tatt med i listen ovenfor.

***Deltakelse på andre møter/konferanser/seminar***

|  |  |  |  |  |
| --- | --- | --- | --- | --- |
| *Dato* | *Type* | *Tema* | *Sted* | *Deltakere* |
| 07.01.16 | Møte | Grasrotprosjektet | FF-hovedkontor | Eldbjørg Schön |
| 14.01.16 | Arbeidsutvalg | Sektorseminar Høgskoler | Radisson Blu, Gardermoen | Eldbjørg Schön |
| 17-18.01.16 | Seminar | Sektorseminar Høgskoler | Losby Gods | Eldbjørg Schön |
| 15-16.6.16 | Styreseminar | Diverse saker | Veierland | Morten Kielland  Eldbjørg Schön  Arve Angen  Inger-Lise Neslein  Anne Cat. Wolden  Kari Bratland  Erik Dahlgren |
| 22 august  2016 | Heldagsmøte styret kl. 09.30 – 16.30 | Kommende halvår  Arbeidsprogram  Kommende lønnsforhandlinger | Thon Hotel Opera | Styret |
| 28.06.16 | Møte | Møte med FF-sentralt om tillitsvalgtressurser | FF-hovedkontor | Morten Kielland  Eldbjørg Schön  Kari Bratland  Erik Dahlgren |
| 12.05.16 og 17.10.16 | Ledersamling arrangert av HR | Møte mellom lederne og rektoratet | Quality hotell 33 på Økern Fornebu, Scandic hotell | Morten G. Kielland  Erik Dahlgren  Eldbjørg Schön |

***Arbeid med prioriterte saker***

I sitt Arbeidsprogram 2014-2016 har FF-HiOA sortert sine prioriteringer under følgende overskrifter:

* Lønn
* Arbeidstakers rettigheter
* Forskning og utvikling
* Utdanningspolitikk
* FF-HiOAs virkemidler

Generelt kan det sies at FF-HiOA på grunn av sin størrelse er med i utredningsutvalg, prosjektgrupper og andre utvalg av betydning. For perioden 01.01.16-31.12.16 gjelder dette blant annet:

* Fornyelse av studieadministrasjonen (Anne Drag Tidemand-Fossum og Arve Angen)
* 5-årig master LUI (Kari Bratland)
* Administrasjonen for fremtiden (Arve Angen)
* Flyttegruppe LUI til P42 (Kari Bratland)
* Prosjektgrupper ny programplan for Bioingeniørutdanningen og Fysioterapiutdanningen (henholdsvis Inger-Lise Neslein og Hilde Sylliaas)
* AU – sektorseminar for statlige høgskoler, FF-sentralt (Eldbjørg Schön)

Nedenfor gjennomgås arbeidsprogrammet kapittelvis, men det som fremgår av tabellene ovenfor, er ikke nødvendigvis gjentatt:

**Lønn** (punkt 2 i arbeidsprogrammet)

Leder Eldbjørg Schön har i perioden deltatt i «Grasrotprosjektet» som arbeider for å heve lønnen til universitets- og høyskolelektorene slik at den kommer på nivå med eller over lønnen til lektorer i videregående skole. Slik det er i dag, taper lektorene på å velge jobb i høyere utdanning fremfor i skoleverket. Prosjektet ble avsluttet i 2016, og i den forbindelse ble Eldbjørg intervjuet av Klassekampen medio mars.

I forbindelse med ny hovedtariffavtale (HTA) er lønnstaket i alle stillinger hevet (til ltr. 101). Vi har protokollført vår misnøye med høye lederlønninger i forbindelse med årets lokale lønnsforhandlinger. Forskerforbundet mener at professorstillinger skal være lønnsledende på HiOA. I den samme protokolltilførselen tok vi også opp krav om lønnsdannelse og lønnsutvikling for våre medlemmer samt lønnsutvikling for tillitsvalgte.

De sentrale lønnsforhandlingene førte til at en relativt stor andel av resultatet ble satt av til lokale forhandlinger. Nytt av året var at vi i statlig sektor fikk to Hovedtariffavtaler. Høstens 2.5.1-forhandlinger ble gjennomført i november. Pro rata for FF-HiOA var beregnet til 5,6 millioner. Vårt resultat etter forhandlingene ble på 7,1 millioner, noe vi var godt fornøyde med.

Det har vært avholdt tre 2.3.4/2.5.3-forhandlinger i perioden. FF-HiOA hadde flere krav, og vi er relativt fornøyde med resultatet for våre medlemmer. Vi ser imidlertid at ledelsen ikke lønner høy utdannelse slik det bør forventes på en høyere utdanningsinstitusjon, og at ledelsen fortsatt prioriterer sine.

**Arbeidstakers rettigheter** (punkt 3 i arbeidsprogrammet)

*Arbeidsforhold*

FF-HiOA følger med på prosessen rundt flytting av virksomheten på Kjeller til Lillestrøm. Rektor har sagt at det eneste sikre er at Lillestrøm ikke skal være en blåkopi av dagens virksomhet på Kjeller. Vi vil følge denne saken tett.

*Medarbeidertilfredshetsundersøkelsen*

FF-HiOA har påpekt elementer vi mener mangler ved undersøkelsen, som for eksempel at det ikke er fritekstfelt eller spørsmål om mobbing/trakassering. Undersøkelsen er i utgangspunktet ikke tilpasset vår sektor, og vi ønsker at en annen type undersøkelse vurderes.

*Fast ansettelse*

FF-HiOA har hatt midlertidighet på dagsorden på OU-seminar. Vi har hatt saker om midlertidig ansettelser ute på fakultetene, men det er dessverre slik at en del saker ikke løses til våre medlemmers beste.

*Medbestemmelse*

Det har vært en stor sak om ressurser til tillitsvalgtarbeid ute på fakultetene. Vi har opplevd en betydelig reduksjon i antall timer til tillitsvalgtarbeid. Dette gjør at arbeidspresset for våre tillitsvalgte er meget stort, og etter press fra tjenestemannsorganisasjonene som er representert i IDF kommer nå endelig saken opp i sentralt IDF i 2017.

**Forskning og utvikling** (punkt 4 i arbeidsprogrammet)

*Kvalitet i forsknings- og utviklingsarbeid*

FF-HiOA har fokus på tid til FoU og tid til meritterende vitenskapelig publisering for faglig ansatte. Tid til FoU har vært oppe under flere saker i IDF (f.eks. ny særavtale for tillitsvalgte) og i saker som har gått på enkeltpersoners rett til FoU-tid.

*Rekruttering*

FF-HiOA var representert på stand på introduksjonsdagen for nyansatte. Nyansatte har fått FF-brosjyre og brev i posthyllen, og nye medlemmer har fått profileringsartikler som velkomstgave.

FF-HiOA hadde høsten -16 en vervekampanje hvor de som vervet fikk et gavekort på 250,-. Den som vervet flest nye medlemmer fikk et gavekort på 1000,-. Gavekortet ble delt ut under juletapasen på Kjeller.

*Internasjonalisering*

Internasjonal aktivitet ble fremmet som en av våre føringer til årets lokale forhandlinger. Vår erfaring er at dette ble vektlagt i søknadsvurderingen fra arbeidsgiversiden, og våre medlemmer fikk uttelling for dette i forhandlingene.

Vi har i 2016 gjennomført tre OU-seminarer i «utlandet» (Svalbard, Sorrento og Warszawa). På alle seminarene hadde vi besøk av lokale fagforeningsledere, i Warszawa også av en sentral fagforeningsleder. FF-HiOA har med dette fulgt opp det arbeidet som har funnet sted i de foregående år.

**FF-HiOAs virkemidler** (punkt 6 i arbeidsprogrammet)

*Samarbeid*

FF-HiOA har samarbeidet med de andre arbeidstakerorganisasjonene i IDF-møtene og under lønnsforhandlinger slik det er vanlig. Organisasjonene møtes en halv time før hvert IDF-møte for å samordne våre innspill der det er ønskelig. I tillegg til IDF har FF-HiOA samarbeidet med ledelsen på ledersamlinger (12.05.16 og 17.10.16). I tillegg inviterte Rektor til en uformell lunsj på tampen av 2016. Det ble fra toppledelsens side ytret et ønske om månedlige uformelle møter med rektor og toppledelsen og de hovedtillitsvalgte i IDF videre fremover. Dette er et initiativ FF støtter fullt ut.

Vi har dessverre fortsatt ikke noen rutiner for samarbeid innad med UNIO ved HiOA. Arbeidsforsknings-instituttet (AFI, som er del av HiOA/SVA) har laget en rapport om samarbeidet mellom UNIOs forbund. Se <https://www.forskerforbundet.no/nyheter/2015/hvordan-styrke-unio/>. Rapporten gir noen anbefalinger for å skape flere møteplasser. Dette er ikke fulgt opp foreløpig. Vi har ellers oppfordret til dobbeltmedlemskap med FF for de forbundene det gjelder.

*Bruk av Khrono og Forskerforum*

FF-HiOA har uttalt seg i Khrono og Forskerforum om bl.a. lederlønninger, medbestemmelse og høy alder, stå lenge i stillingen i U/H sektoren (datoer?).

*Medlemspleie*

FF-HiOA ønsker fortsatt flere arrangementer hvor alle medlemmene kan delta. I tillegg til medlemsmøtene og årsmøtemiddagen vil vi gjerne kunne invitere alle medlemmene med på en årlig tur. I 2016 arrangerte vi derfor et medlemsseminar på DFDS til København. Planen er å tilby denne typen aktivitet hvert år.

**Saker utenfor arbeidsprogrammet**

*Streikeberedskap*

Våren -16 ble et omfattende arbeid lagt ned i forbindelse med beredskap ved en eventuell streik. En av de viktige sakene ved årets sentrale lønnsforhandlingene var forhandlingsrett på AFP-pensjon. Streikeviljen stor da det dreide seg om et viktig prinsipp for UNIO og oss som ansatte i en statlig bedrift.  
FF-HiOAs lokallagsstyre la ned betydelig arbeid i denne forbindelse. Det ble gjennomført kursing av sentrale tillitsvalgte, en rekke møter ble avholdt, streikelister ble utarbeidet mm.

Vi var veldig nærme en streik, men partene kom til enighet på overtid hos Riksmeglingsmannen.

ED/07.03.17